Πίνακας μεταλλίων Χειμερινών Ολυμπιακών Αγώνων 2010

Υπόμνημα:
 Χώρες που κέρδισαν τουλάχιστον ένα χρυσό μετάλλιο.
 Χώρες που κέρδισαν τουλάχιστον ένα αργυρό μετάλλιο.
 Χώρες που κέρδισαν τουλάχιστον ένα χάλκινο μετάλλιο.
 Χώρες που δεν κέρδισαν κανένα μετάλλιο.
 Χώρες που δεν έλαβαν μέρος στους Αγώνες.
Ο πίνακας μεταλλίων των Χειμερινών Ολυμπιακών Αγώνων του 2010 είναι μία λίστα της Διεθνούς Ολυμπιακής Επιτροπής, η οποία κατατάσσει τις χώρες με βάση τον αριθμό των μεταλλίων που κατέκτησαν στους Χειμερινούς Ολυμπιακούς Αγώνες του 2010.

Συνολικά, 2.626 αθλητές από 82 χώρες έλαβαν μέρος σε 86 αγωνίσματα των 7 αθλημάτων που πραγματοποιήθηκαν στο Βανκούβερ του Καναδά, το διάστημα 12-28 Φεβρουαρίου 2010. Από τις 82 συμμετέχουσες χώρες, οι 26 κέρδισαν μετάλλιο στους Αγώνες, ενώ 19 από αυτές πανηγύρισαν την κατάκτηση έστω ενός χρυσού.

Για πρώτη φορά στην ιστορία του, ο Καναδάς κατάφερε να πανηγυρίσει κάποια νίκη σε αγώνισμα ως διοργανώτρια χώρα, αφού είχαν προηγηθεί οι εντός έδρας αποτυχίες το 1976 και το 1988. Οι διοργανωτές κατέκτησαν συνολικά 14 χρυσά μετάλλια στο Βανκούβερ και τερμάτισαν στην κορυφή του πίνακα μεταλλίων, σπάζοντας το ρεκόρ που κατείχαν η Σοβιετική Ένωση του 1976 και η Νορβηγία του 2002 με 13.

Οι Ηνωμένες Πολιτείες, αν και τρίτες στην κατάταξη, κατάφεραν να πάρουν 37 μετάλλια συνολικά και έσπασαν το ρεκόρ της Γερμανίας από το 2002 με 36. Λευκορωσία και Σλοβακία πανηγύρισαν τα πρώτα τους χρυσά μετάλλια σε Χειμερινούς Ολυμπιακούς Αγώνες.

 Πίνακας μεταλλίων 
Παρακάτω είναι ο πίνακας μεταλλίων, που κατατάσσει τις χώρες με βάση τα μετάλλια που απονεμήθηκαν από τη Διεθνή Ολυμπιακή Επιτροπή στη διάρκεια των Αγώνων. Η κατάταξη δεν γίνεται με βάση το συνολικό αριθμό των μεταλλίων, αλλά πρώτα με βάση τον αριθμό των χρυσών, στη συνέχεια τον αριθμό των ασημένιων και τέλος, με βάση τον αριθμό των χάλκινων μεταλλίων. Αν μετά από αυτά υπάρχουν ισοπαλίες μεταξύ των χωρών, τότε οι χώρες κατατάσσονται στην ίδια θέση και μπαίνουν στη λίστα αλφαβητικά, σύμφωνα με τους κωδικούς χωρών της ΔΟΕ.

 1   Καναδάς (CAN)  14  7  5  26 2   Γερμανία (GER)  10  13  7  30 3   Ηνωμένες Πολιτείες (USA)  9  15  13  37 4   Νορβηγία (NOR)  9  8  6  23 5  20px|border|Νότια Κορέα Νότια Κορέα (KOR)  6  6  2  14 6  20px|border|Ελβετία Ελβετία (SUI)  6  0  3  9 7   Κίνα (CHN)  5  2  4  11  Σουηδία (SWE)  5  2  4  11 9   Αυστρία (AUT)  4  6  6  16 10   Ολλανδία (NED)  4  1  3  8 11   Ρωσία (RUS)  3  5  7  15 12   Γαλλία (FRA)  2  3  6  11 13   Αυστραλία (AUS)  2  1  0  3 14   Τσεχία (CZE)  2  0  4  6 15   Πολωνία (POL)  1  3  2  6 16   Ιταλία (ITA)  1  1  3  5 17  20px|border|Λευκορωσία Λευκορωσία (BLR)  1  1  1  3  Σλοβακία (SVK)  1  1  1  3 19   Μεγάλη Βρετανία (GBR)  1  0  0  1 20   Ιαπωνία (JPN)  0  3  2  5  21   Κροατία (CRO)  0  2  1  3  Σλοβενία (SLO)  0  2  1  3 23   Λετονία (LAT)  0  2  0  2 24   Φινλανδία (FIN)  0  1  4  5 25   Εσθονία (EST)  0  1  0  0  Καζακστάν (KAZ)  0  1  0  1  Σύνολο (26 χώρες)  86  87  85  258

 Παραπομπές 

 Εξωτερικοί σύνδεσμοι 
 Χειμερινοί Ολυμπιακοί Αγώνες 2010 - Βανκούβερ (Διεθνής Ολυμπιακή Επιτροπή)



Κατηγορία:Χειμερινοί Ολυμπιακοί Αγώνες 2010
2010